  Туспуктэм: vk.com (Юлия Шахтина) Наталия Сильвестрова Удмуртиысь Калыкъёслэн эшъяськон юртсылэн командаез «Йӧскалык лулчебертъя ӵектосъёсъя «Буд» акселератор» ӵектоссы понна «Гордость нации» огъяросси премилэн «За лучшие практики в сфере национальных отношений» номинациын I степенё лауреатэз луиз. Данъетъёсты Москваын «Народы России» – «Национальная политика: современный этап» IV огъяросси форум улсын сётъязы. Со сярысь ужъюртлэн пресс-службаез ивортӥз. Премиез йӧскалык лулчеберетлэсь пӧртэмлыксэ утён но азинтон, калык кусыпъёсты юнматон бордын тыршисьёслы сёто Форуме Калыкъёслэн эшъяськон юртсылэн кивалтӥсез Юлия Шахтина но солэн воштӥсез Алина Чернова пыриськизы.  « Со данлык гинэ ӧвӧл, туж бадӟым дунлык но! Со бадӟым мылкыд ужез эшшо но ӟечгес быдэстыны. Куддыръя милемлы кышкыт но луэ, но милемлы туж оско, со юрттэт азьланяз но ужаны но выльзэ кылдытыны мылкыд сётэ » Юлия Шахтина, Удмуртиысь Калыкъёслэн эшъяськон юртсылэн кивалтӥсез Тодэ вайытом, «Йӧскалык лулчебертъя ӵектосъёсъя «Буд» акселератор» ӵектос Азьмуртлэн лулчеберет кичӧлтонъёсъя фондэзлэн вожвылъяськоназ вормиз. Ватсалом, Александр Бречалов Удмуртиысь 33 адямилы Элькунлэсь кун премиоссэ сётӥз. Тегъёс: Мерлык йӧскалыклулчеберет премия Калыкъёслэнэшъяськонюртсы Удмуртия  